钦定古今图书集成/明伦汇编/官常典/第725卷 > 赵士嶐〈子不 不滞 不隐〉
## 钦定古今图书集成/明伦汇编/官常典/第725卷 > 赵士嶐〈子不 不滞 不隐〉

按《宋史忠义传》：“士嶐字景瞻，太宗之后。生五岁，补右
班殿直。既长，游庠序，月试数居前列。一日，投笔叹曰：
‘昔贤有不愿为章句儒，出玉门关佩侯印者，彼何人
哉’？遂不复事科举，去为郡县吏，累迁至淮南西路兵
马钤辖，驻寿春。剧贼丁一箭，众号十万，来攻城，郡守
不知兵，凡备御之策悉委士嶐，贼三旬不退。士嶐募”
军中敢死士与之谋。有张宣者，应募，独持槊缒城下，
击杀数十人，贼众披靡。乃选壮士数百人，夜开城门，
出其不意，击走之，追奔数十里，以功迁三官，秩满，授
江东路钤辖。李成叛，据江、淮六七郡，连兵数万，遣其
党马进围九江，守臣姚舜明与士嶐及副钤辖刘绍
先御之，进攻城益急，士嶐竭力捍守，东江帅吕颐浩
屯鄱阳，既复南康，与建武节度使杨惟中兵会，遣统
制巨师古援江州，未至，遇伏败。绍兴元年正月，诏张
俊为江、淮招讨使，入辞，颇言成兵众。高宗责以立功，
俊悚惧受命，未至，城已陷。时守城罢卒仅数千，捍贼
百馀日，城中食尽，舜明、绍先议纵火，因弃城去，士嶐
毅然，独纠合部曲馀民守城。城破，众号呼曰：“无杀我
赵钤辖。”贼入城，大掠，成素服士嶐之义，欲以为伪安
抚使，士嶐怒骂曰：“贼欲屈我耶！”阴裂帛以书，使示诸
子曰：“贼不杀我，义不苟活。汝辈得出，为我雪耻。”遂仰
药而卒，年五十二。贼怒，并害其家数十口。事闻，上嘉
悼，赠武功大夫，官其孙二人。士嶐六子皆有文行，不
惉不“不愆不恧，不滞不隐”，是役也不？“不滞、不隐”，
死焉。